Lietuvoje mažėja galvijus laikančių ūkių, tačiau didėja juose laikomų galvijų skaičius
ŽŪDC (Ūkinių gyvūnų registro) duomenimis, šių metų rugpjūčio 1 d., palyginti su tuo pačiu laikotarpiu prieš metus, Lietuvoje įregistruotų galvijų ūkių skaičius sumažėjo 8,00 proc. (iki 21,549 tūkst. vnt.), tačiau juose laikomų galvijų skaičius padidėjo 2,32 proc. (iki 632,651 tūkst. vnt.).
Lietuvoje ir toliau vyrauja smulkūs galvijų ūkiai, kuriuose laikomi 1–2, 3–5, 6–10 ir 11–20 galvijų, atitinkamai 27,60 proc. (5,948 tūkst. ūkių), 18,79 proc. (4,050 tūkst. ūkių), 14,76 proc. (3,180 tūkst. ūkių) ir 13,32 proc. (2,871 tūkst. ūkių) nuo visų galvijus laikančių ūkių skaičiaus. Mažiausiai šalyje įregistruota 101–150 galvijų (475 ūkiai) ir daugiau nei 151 galviją (612 ūkiai) laikančių ūkių – atitinkamai 2,20 proc. ir 2,84 proc. nuo visų galvijus laikančių ūkių skaičiaus. 

Analizuojamu laikotarpiu mažėjo visų dydžių galvijų ūkių skaičius, išskyrus 101–150 galvijų ir daugiau nei 151 galviją laikančių ūkių skaičius, kurie padidėjo, atitinkamai 3,49 proc. (iki 475 vnt.) ir 5,15 proc. (iki 612 vnt.). Analizuojamu laikotarpiu labiausiai sumažėjo smulkių galvijus laikančių ūkių skaičius, pavyzdžiui, 3–5 galvijus laikantys ūkių skaičius sumažėjo 12,28 proc., 1–2 galvijus – 11,55 proc., 6–10 galvijų – 8,65 proc.

2026 m. rugpjūčio 1 d. duomenimis, galvijų skaičius mažėjo beveik visuose galvijus laikančiuose ūkiuose, išskyrus stambius ūkius, kuriuose pastebima laikomų galvijų skaičiaus didėjo tendencija, t. y. daugiau nei 151 galviją laikančiuose ūkiuose galvijų skaičius padidėjo 8,92 proc. (iki 282,490 tūkst. vnt.), 101–150 galvijų laikančiuose – 3,85 proc. (iki 57,800 tūkst. vnt.).

Analizuojamu laikotarpiu galvijų skaičius labiausiai sumažėjo smulkiuose, pavyzdžiui, 1–2 galvijus laikančiuose ūkiuose – 10,72 proc. (iki 8,612 tūkst. vnt.), 3–5 galvijus – 12,30 proc. (iki 15,470 tūkst. vnt.), 6–10 galvijų – 8,39 proc. (iki 24,576 tūkst. vnt.).

